CELEX: C2005/257/02
Language: sl
Date: 2005-10-15 00:00:00
Title: Zadeva C-279/05: Predlog za sprejem predhodne odločbe na podlagi sodbe College van Beroep voor het bedrijfsleven, z dne 30. junija 2005, v zadevi Vonk Dairy Products B.V. proti Productschap Zuivel

15.10.2005   
            
            
               SL
            
            
               Uradni list Evropske unije
            
            
               C 257/1
            
         Predlog za sprejem predhodne odločbe na podlagi sodbe College van Beroep voor het bedrijfsleven, z dne 30. junija 2005, v zadevi Vonk Dairy Products B.V. proti Productschap Zuivel
   (Zadeva C-279/05)
   (2005/C 257/02)
   Jezik postopka: nizozemščina
   College van Beroep voor het bedrijfsleven je s sodbo z dne 30. junija 2005 v zadevi Vonk Dairy Products B.V. proti Productschap Zuivel, ki jo je sodno tajništvo prejelo dne 11. julija 2005, Sodišču Evropskih skupnosti predložil predlog za sprejem predhodne odločbe.
   Le College van Beroep voor het bedrijfsleven predlaga Sodišču, naj odloči o naslednjih vprašanjih:
   
               1)
            
            
               Ali je treba člene od 16 do 18 Uredbe (EGS) št. 3665/87 (1), kot so veljali v upoštevnem času, razlagati tako, da velja v primeru, ko so bila po prejemu uvoznih dokumentov dokončno plačana diferencialna nadomestila, za ponovni izvoz blaga, za katerega se izve kasneje, da so ta plačila izplačana neupravičeno le v primeru zlorabe s strani izvoznika?
            
         
               2)
            
            
               Če je odgovor na prvo vprašanje negativen, kateri kriteriji veljajo za presojo kdaj mora ponovni izvoz blaga voditi do sklepa, da je bilo plačilo dokončnega nadomestila neupravičeno?
            
         
               3)
            
            
               Katera merila omogočajo presojo, ali gre za trajajočo ali ponavljajočo nepravilnost v smislu člena 3(1), drugi pododstavek, Uredbe (ES, Euratom) št. 2988/95 (2)? College bi želel vedeti, ali gre za trajajočo ali ponavljajočo se nepravilnost, če se nepravilnosti nanašajo na sorazmerno majhen del vseh poslov v določenem časovnem obdobju, in se posli, pri katerih je ugotovljena nepravilnost, nanašajo vedno na različne sklope?
            
         
      (1)  Uredba Komisije (EGS) št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode (UL L 351, str. 1)
   
      (2)  Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Skupnosti (UL L 312, str. 1)